2020-tól csak az felvételizhet egyetemre, akinek legalább egy középfokú nyelvvizsgája van. Ha a felsőoktatási tanulmányok megkezdésének már most feltétele lenne a nyelvvizsga, a jelentkezők 40 százaléka nem kerülne be egyetemre vagy főiskolára. A 24.hu megnézte, hogy állnak a nyelvvizsgákkal a magyar parlamenti képviselők.

A 199 képviselő közül 98 egyáltalán nem rendelkezik nyelvvizsga-bizonyítvánnyal.

7-nek csak alapfokú nyelvvizsgája van, ami nem lenne elég egy egyetemi felvételihez, vagy ma egy diploma átvételéhez.

9 képviselő csak írásbeli, vagy csak szóbeli vizsgát tett le egy idegen nyelvből.

Így tehát összesen 114 képviselő nem mehetne egyetemre vagy főiskolára 2020-ban. ez az összes képviselő 58 százaléka.

Hogy állnak a pártok?

Fidesz: 76 képviselőnek nincs nyelvvizsgája - ez a 116 tagú frakció 65%-a

KDNP: 11 képviselőnek nincs nyelvvizsgája - ez a 16 tagú frakció 64%-a

- ez a 16 tagú frakció Jobbik: 8 képviselőnek nincs nyelvvizsgája - ez a 22 tagú frakció 36%-a

- ez a 22 tagú frakció MSZP: 5 képviselőnek nincs nyelvvizsgája - ez a 15 tagú frakció 33%-a.

Ezen kívül 6 DK-s, 3 LMP-s, 1 párbeszédes, 1 független illetve az egyetlen nemzetiségi képviselőnek sincs papírja a nyelvtudásáról.

Mindez azonban nem jelenti azt, hogy ennyien ne beszélnének idegen nyelvet. Nincs például nyelvvizsga-bizonyítványa Orbán Viktornak vagy Gyurcsány Ferencnek, de mindketten tárgyalási szinten beszélnek angolul. Németh Szilárd olaszul beszél társalgási szinten, Kósa Lajos pedig angolul és oroszul is.

A legtöbb nyelvvizsgával Vadai Ágnes büszkélkedhet, a DK politikusának angolból és spanyolból felsőfokú, franciából, norvégból és oroszból pedig középfokú oklevele van.